Document ID: /roh_data/filtered/fineweb-2-filterrobots_roh.jsonl.gz/15597

Strusch in’emna avant ch’il campiunadi europeic da ballape cumenza, han ils servetschs secrets arrestà in um ch’aveva para planisà 15 attentats sin l’EURO en Frantscha. Sco il servetsch secret da l’Ucraina annunzia, saja in um franzos vegni arrestà a Kiew.
L’um aveva para prendì si contact cun gruppaziuns militantas en l’Ucraina per cumprar armas e muniziun. Para aveva l’um 125 kilos dinamit e pliras armas sin el cura ch’el è vegnì arrestà da la polizia.
Ina part da las armas avevi il servetsch sez vendì al suspectus, quai per pudair la finala arrestar el. Quai ha communitgà il servetsch secret da l’Ucraina.
RR novitads 14:00